LISA 1. SEOSED TEISTE ARENGUDOKUMENTIDEGA JA EUROOPA LIIDU POLIITIKATEGA

Siseturvalisuse arengukavaga aidatakse kaasa mitme teise arengudokumendi eesmärkide saavutamisele, samuti avaldavad teised arengukavad mõju siseturvalisuse eesmärkide saavutamisele. Joonisel on ülevaade seostest arengudokumentide vahel.



**Joonis.** Siseturvalisuse arengukavaga seotud arengudokumendid

|  |  |
| --- | --- |
| riigi pikaajaline strateegia „Eesti 2035“  | **Strateegias „Eesti 2035“** antakse ühtsed suunad eri valdkondadele, sh seatakse strateegias üheks sihiks julgeoleku ja turvalisuse tagamine ja mitu turvalise ühiskonna toimimiseks tähtsat eeldust, nagu rahvastikumuutustega kohanemine, riigi tark juhtimine, ühiskondlike lõhede vähendamine. **„Siseturvalisuse arengukavas 2020–2030“** on täpsustatud tegevussuundi ja eri valdkondade panust turvalise Eesti loomiseks, aidates sellega kaasa „Eesti 2035“ eesmärkide saavutamisele. Siseturvalisuse arengukavaga aidatakse kaasa kõige enam strateegilisele sihile „Eestis on kõigi vajadusi arvestav, turvaline ja kvaliteetne elukeskkond, aga olulisel määral ka järgmistele sihtidele: „Eestis elavad arukad, tegusad ja tervist hoidvad inimesed“, „Eesti ühiskond on hooliv, koostöömeelne ja avatud“, „Eesti on uuendusmeelne, usaldusväärne ja inimesekeskne riik“, vähemal määral sihile: „Eesti majandus on tugev, uuendusmeelne ja vastutustundlik“. |
| Eesti säästva arengu riiklik strateegia „Säästev Eesti 21“ | **„Säästev Eesti 21“** on Eesti säästva arengu riiklik strateegia aastani 2030, mille eesmärk on ühendada ülemaailmsest konkurentsist tulenevad edukuse nõuded säästva arengu põhimõtete ja Eesti traditsiooniliste väärtuste säilitamisega. Strateegia kohaselt on Eesti olulised arenguvajadused heaolu kasv ja ühiskonna sidusus. Mõlemad on tähtsad ka siseturvalisuse valdkonna jaoks. Peale selle panustab säästva arengu strateegia siseturvalisuse valdkonda, rõhutades vajadust kujundada riigivalitsemine teadmuspõhiseks ja senisest innovaatilisemaks – samad põhimõtted on tähtsad ka siseturvalisuse valdkonna toimimisel ja selle teenuste pakkumisel. **„Siseturvalisuse arengukavaga 2020–2030“** aidatakse suurendada inimeste turvatunnet, mis on üks jätkusuutliku arengu eeldusi. Samuti on arengukavas olulisel määral käsitletud ühiskonna sidususe suurendamist, mis on üks prioriteete ka säästva arengu strateegias. Täpsem ülevaade seostest ÜRO säästva arengu eesmärkidega on dokumendi lõpus. |
| „Kriminaalpoliitika põhialused aastani 2030“  | **„Kriminaalpoliitika põhialustes aastani 2030“** on antud kuritegevusevastase võitluse suunad. Kõik põhialustes esitatu puudutab siseturvalisuse valdkonda ja arengukava, aidates kaasa turvalise ühiskonna loomisele.Kogu **„Siseturvalisuse arengukavas 2020–2030“** on kriminaalpoliitika põhialustega arvestatud. |
| „Riigikaitse arengukava 2017–2026“ JA „Riigikaitse arengukava 2021–2030“ (koostamisel) | **„Riigikaitse arengukava 2017–2026“** ja **„Riigikaitse arengukava 2021–2030“** (koostamisel) sisejulgeoleku tegevussuund on olulisim ühisosa siseturvalisuse valdkonnaga. See tegevussuund hõlmab sisejulgeoleku tagamist ja asutuste valmisolekut tegutseda kriisi või rünnaku ajal ning Eesti iseseisvuse, suveräänsuse ja põhiseadusliku korra kaitset. **„Siseturvalisuse arengukavas 2020–2030“** ontäpsustatud tavaolukorras ja mitteriigikaitseliste kriiside puhul vajalikku. Arengukavaga luuakse eeldused riigikaitse arengukavas kokku lepitud tipuvõimetele. |
| „Heaolu arengukava 2016–2023“ | **„Heaolu arengukava 2016–2023“** aitab kaasa turvalise Eesti loomisele, tagades sotsiaalset turvalisust ja ennetades riske sotsiaalkaitsega. Aitab kaasa ka rändepoliitika eesmärkide saavutamisele, edendades tööhõivepoliitikat, käsitledes kohanemise teemasid ja võrdse kohtlemise põhimõtteid. **„Siseturvalisuse arengukava 2020–2030“** aitab heaolu arengukava eesmärkidele kaasa eelkõige inimeste elukvaliteedi parandamise kaudu (heaolu dimensioon OECD näitel). Selleks aidatakse elavdada kogukondi, edendada kodanikuaktiivsust, parandada keskkonna kvaliteeti ja suurendada inimeste turvalisust. |
| „Kliimamuutustega kohanemise arengukava aastani 2030“ | **„Kliimamuutustega kohanemise arengukavas aastani 2030“** on antud suunised, kuidas kohaneda kliimamuutuste mõjuga, vähendades Eesti haavatavust selles valdkonnas. Kliimamuutuste mõjuga kohanemine seisneb eelkõige kliima­muutustest tingitud riskide maandamises ja vajaduses suurendada nii ühiskonna kui ka keskkonna valmisolekut ja vastupanuvõimet kliimamuutuste mõjule. Selle arengukavaga aidatakse siseturvalisusele kaasa, luues eeldused keskkonnakahju ja inimkannatuste ennetamiseks. Puutumus siseturvalisuse teemadega on seotud eelkõige mõjudega päästevõimekusele ja varustuskindlusele.**„Siseturvalisuse arengukavas 2020–2030“** on arvestatud vajadusega kohaneda kliimamuutuste mõjuga eelkõige sellistes valdkondades nagu pääste‑ ja kriisi­reguleerimine ning hädaolukordadeks valmisolek. Kuna kliimamuutuste tõttu sageneb äärmuslike ilmastikunähtuste esinemise risk, tuleb siseturvalisuse arengukava rakendamisel suurendada päästevõimekust ning tagada valmidus likvideerida metsatulekahjude, üleujutuste, tormide ja muude sündmuste tagajärjed. Lisaks mõjutavad kliimamuutused ekstreemsete ilmastikuolude tihenemist ning kuna kliimamuutused ja nende põhjustatud katastroofid võivad kaasa tuua ka laialdasi kriise. Seetõttu seatakse arengukavaga olulised tegevussuunad kriisideks valmistumise valdkonnas, mis on elanikele ja riigile senisest üha olulisem. |
| „Kiirgusohutuse riiklik arengukava 2018–2027“ | **„Kiirgusohutuse riiklik arengukava 2018–2027“** käsitleb muuhulgas valmisolekut kiirgushädaolukordadeks.**„Siseturvalisuse arengukavas 2020–2030“** on kokku lepitud laiemalt eesmärgid ja olulisemad tegevussuunad, et tagada kriisideks valmisolek ja nende lahendamine. |
| „Kultuuri arengukava 2021–2030“ | **„Kultuuri arengukava 2021–2030“** on suunatud mitmekesisust väärtustava ja kultuurilist enesemääratlemist võimaldava kultuuriruumi edendamisele, mis ühtlasi võib toetada turvatunnet. Samuti aitab turvalisetele kogukondadele kaasa avatud, kaasava ja osalemist innustava kultuuriruumi loomine. Kultuurivaldkond on oluline väärtuste kujundaja ja aitab kaasa ka ennetustööle.**„Siseturvalisuse arengukava 2020–2030“** elluviimine toetab kultuuripoliitika eesmärke pigem kaudselt eelkõige luues turvaline elukeskkond ja aidates kaasa inimeste osalemist ja kogukondlikku koostegutsemist väärtustavate hoiakute kujundamisele. |
| „Liiklusohutus-programm 2016–2025“ | **„Liiklusohutusprogrammis 2016–2025“** on üksikasjalikult kirjeldatud tegevusi liiklussurmade ja raskesti vigastatute arvu vähendamiseks. See aitab otse kaasa ka siseturvalisuse arengukava eesmärgile, millega on võetud suund vähendada ohtu inimeste tervisele ja elule, sh vigastusurmasid. **„Siseturvalisuse arengukavas 2020–2030“** endas ega selle programmides ei kirjeldata dubleerivalt liiklusohutust suurendavaid tegevusi. Liiklusohutuse tagamisele aitavad kaasa nii ennetava ja turvalise elukeskkonna tegevussuunad, mille kaudu kujundatakse inimeste hoiakuid ja käitumist, kui ka kiire ja asjatundliku abi tegevussuunad, mille abil vähendatakse järelevalve (riskipõhise valmisoleku) tegemise kaudu õnnetuste toimumise tõenäosust ja reageeritakse õnnetustele kiiresti. |
| „Transpordi ja liikuvuse arengukava aastateks 2021–2030“ (koostamisel) | **„Transpordi ja liikuvuse arengukava aastateks 2021–2030“** (koostamisel) aitab siseturvalisuse eesmärkidele kaasa turvalise transpordi infrastruktuuri ja meetmetega riskiva ja ennast ning teisi ohtu seadva käitumise vähendamiseks. Samuti on seatud selles arengukavas sihid Schengeni piiriturvalisuse nõuetega arvestamiseks rahvusvahelise kaubaveo ja reisijateveo osas.**„Siseturvalisuse arengukavas 2020–2030“** toetab transpordi ja liikuvuse eesmärke liiklussurmade ja sh elu, tervise ja varakahjude vähendamiseks suunatud ennetustegevustega ning kiire ja asjatundliku abi pakkumisega. |
| „Haridusvaldkonna arengukava 2021–2035 “ (koostamisel) | **„Haridusvaldkonna arengukava 2021–2035“** (koostamisel)toetab inimeste heaolu ja turvalisust üldoskuste arendamise ning ühise kultuuri- ja väärtusruumi ja kvaliteetse eestikeelse õppe kaudu. Samuti on arengukavas seatud siht luua vaimselt ja füüsiliselt turvaline õppekeskkond, mis toetab kõiki õppeprotsessis osalejaid. **„Siseturvalisuse arengukavas 2020–2030“** ning selle programmide koostamisel ja elluviimisel pööratakse tähelepanu ühisosale haridusvaldkonnaga. Arengukavas on täpsustatud tegevussuundi, mis aitaks suurendada haridusvaldkonna rolli ennetusega seotud tegevuste tõhususe tagamisel, näiteks tõenduspõhiste ennetustegevuste integreerimisega koolide tegevustesse; samuti on seatud üldised tegevussuunad, kuidas tagada ohutu käitumise oskuste kujundamine osana haridussüsteemist jmt.  |
| „Sidusa Eesti arengukava 2021– 2030 (koostamisel) | **„Sidusa Eesti arengukava 2021–2030“** (koostamisel) aitab siseturvalisuse eesmärkide saavutamisele kaasa, suurendades ühiskondlikku sidusust ja vältides teravate ühiskondlike pingete esiletõusu. Samuti toetab see kodanike algatuslikku hoiakut ja võimestab kodanikuühiskonda.Siseturvalisuse valdkonnale on tähtis, et see mh kujundaks lõimumispoliitikat nii, et selles kokku lepitu:1) vähendaks vastuvõtlikkust lõhestuspoliitikale ja informatsioonilist mõjutustegevust; 2) laiendaks ühist inforuumi; 3) suurendaks ühiskonna sidusust ja jagatud riigiidentiteeti; 4) aitaks toetada, kaasata ja informeerida rahvusvähemuste kogukondi; 5) aitaks tagada eeldused keeleõppeks, et toetada muu emakeelega elanike ja uussisserändajate kohanemist ja vähendada määratlemata kodakondsusega inimeste arvu.**„Siseturvalisuse arengukava 2020–2030“** aitab muuta elukeskkonda turvalisemaks ja see on üheks eelduseks sidusa Eesti arengukava eesmärkide täitmiseks. Samuti aidatakse kodanikuühiskonna eesmärkide saavutamisele kaasa vabatahtliku tegevuse populariseerimise ja kodanike algatava hoiaku kujundamise kaudu. Nende teemadega tegelemine siseturvalisuse valdkonnas avaldab mõju ka laiemalt. |
| „Digiriigi ja küberturvalisuse arengukava 2025“ (koostamisel) | **„Digiriigi ja küberturvalisuse arengukava 2025“** (koostamisel) on horisontaalne küberjulgeoleku ja ‑turvalisuse valdkonna kokkulepete koordineerimise dokument, mis aitab kaasa oluliste põhimõtete ja eesmärkide täitmisele, sh vajadusel teiste valdkondlike arengudokumentide kaudu. Strateegia keskendub mh küberturvalisuse suurendamise ennetustegevustele, sh küberruumi ohtudega võitlemisele.**„Siseturvalisuse arengukava 2020–2030“** dokumendis ja selle elluviimisel programmide kaudu arvestatakse digiriigi ja küberturvalisuse arengukavaga ja keskendutakse küberkuritegevuse vastasele võitlusele. Üksikasjalikumalt on kavandatud ja fookusesse võetud järgmised teemad: 1) edendada IKT sektori arengut arvestavat küberkuritegude avastamise ja menetlemise võimekust; 2) tagada valmisolek küberkuritegevuse ja ‑julgeolekuga seotud tulevikuohtudeks ja lahendamist vajavateks ülesanneteks; 3) edendada nii riigisisest kui ka rahvusvahelist praktilist koostööd ning infovahetust partnerasutustega; 4) koguda ja analüüsida asjakohast infot, et saavutada võimalikult täielik ülevaade küberkuritegude olukorrast; 5) internetis tõkestada ebaseaduslike kaupade ja teenuste müüki;6) analüüsida e‑residentsuse ja digitaalse identiteediga seotud riske ja need maandada. Tegevused esitatakse siseturvalisuse arengukavas dubleerivalt vaid siis, kui need on sisejulgeoleku tagamiseks määrava tähtsusega (sel juhul on lisatud viide digiriigi ja küberturvalisuse arengukava programmile). |
| „Noortevaldkonna arengukava 2021-2035“ (koostamisel) | **„Noortevaldkonna arengukava 2021–2035“** aitab Siseturvalisuse eesmärkidele kaasa eelkõige alaeesmärgi „Noorte üksijäämist ja eemaldumist märgatakse ja ennetatakse toetava turvavõrgustiku abil“ tegevuste elluviimise kaudu. **„Siseturvalisuse arengukava 2020–2030“** elluviimisega aidatakse kaasa turvalise elukeskkonna loomisele ja turvatunde suurendamisele, mida on nimetatud noorte aktiivse ühiskondliku rolli üheks eelduseks. Siseturvalisuse arengukavas on seatud ka suunad ennetustööle ja samuti noorsootööle, et aidata kaasa noorte sotsiaalsete oskuste arendamisele ja riskikäitumise vähendamisele. |
| „Põllumajanduse jakalanduse valdkonnaarengukava aastani2030“ | **„Põllumajanduse ja kalanduse valdkonna arengukava aastani 2030“** aitab Siseturvalisuse arengukava eesmärkidele kaasa eelkõige toiduohutuse valdkonna planeerimise kaudu. Täpsemini käsitletakse keskkonnaga seotud toidu koostise ja käitlemise ohtusid ja inimeste tööohutust. Samuti aidatakse arengukavaga kaasa hoitud keskkonna ja maa- ja rannakogukondade elujõulisusele, mis kaudselt on oluline ka Siseturvalisuse arengukava kogukondliku turvalisuse eesmärkide saavutamisele.**„Siseturvalisuse arengukava 2020–2030“** elluviimisega aidatakse luua turvalist elukeskkonda, mis on eelduseks „Põllumajanduse ja kalanduse valdkonna arengukava aastani 2030“ eesmärkide saavutamisele. |
| „Rahvastiku tervise arengukava 2020–2030“  | **„Rahvastiku tervise arengukavaga 2020–2030“** panustatakse siseturvalisuse arengukava eesmärkide saavutamisse eelkõige vigastussurmade ja ‑õnnetuste arvu vähendamise, vaimse tervisega seonduvate teemade käsitlemise ja alkoholitarbimise vähendamise kaudu. Need sihid aitavad tõenäoliselt vähendada inimestega juhtuda võivaid õnnetusi ja surmasid, riskeerivat käitumist, avaliku korra rikkumisi ning nõudlust siseturvalisuse reageeriva teenuse järele. **„Siseturvalisuse arengukava 2020–2030“** aitab kaasa rahvastikutervise arengukava üldeesmärgi saavutamisele peamiselt vigastussurmade vähendamise kaudu, mis on üks eeldatava eluea pikenemise eeltingimusi. Samuti tegeletakse narkokuritegevuse vähendamisega, mis aitab kaasa rahvastikutervisega seoses uimastitarvitamise vähendamist puudutavatele sihtidele. |
| „Välispoliitika arengukava 2030“  | **„Välispoliitika arengukava 2030“** (koostamisel) kaudu aidatakse kaasa julgeoleku kindlustamiseks sobiva rahvusvahelise keskkonna kujundamisele ja rahvusvaheliste suhete tugevdamisele. Siseturvalisuse eesmärke toetab arengukava ka reisimisega seotud riskikommunikatsiooni ja ohuteavituse teemadele tähelepanu pööramisega ning Eesti kodanike kaitsmisega välisriikides, näiteks kriiside korral. See arengukava toetab Eesti maine kujundamise kaudu siseturvalisuse arengukava kodakondsus-, rände- ja identiteedihalduspoliitika teemasid. **„Siseturvalisuse arengukavas 2020–2030“** on arvestatud välispoliitika arengukava tegevussuundadega. Peamised kokkupuutepunktid on seotud e‑residentsuse, sisserändepoliitika, rahvusvahelise kaitse poliitika, Euroopa Liidu elanikkonnakaitse mehhanismi rakendamise ning rahvusvahelise koostööga päästevaldkonnas – neil teemadel kujundatakse poliitikat siseturvalisuse arengukava elluviimisel, kuid loetletud teemade kaudu aidatakse kujundada Eesti mainet maailmas. |
| „Eesti spordipoliitika põhialused aastani 2030“ | **„Eesti spordipoliitika põhialustes aastaani 2030“** keskendutakse liikumise ja spordi edendamisele, mis võib avaldada positiivset mõju turvalisusele. Näiteks võib see aidata edendada noorte positiivset käitumist, süvendada ühiskondlikku vastutust.**„Siseturvalisuse arengukavaga 2020–2030“** aidatakse spordipoliitika põhialuste eesmärkidele kaudselt kaasa näiteks erinevate spordiga seonduvate ennetustegevuste kavandamise ja elluviimise kaudu. |
| Euroopa Liidu poliitikad | Euroopa Ülemkogu kiitis 20. ja 21. juunil 2019. a peetud kohtumisel heaks Euroopa Liidu (edaspidi *EL*) strateegilise tegevuskava aastateks 2019–2024[[1]](#footnote-1). Tegevuskavas on seatud EL‑i institutsioonidele üldine raamistik ja suunised EL‑i poliitikate kujundamiseks kõnealusel perioodil. Eesti seisukohad strateegia­dokumendi kohta kiitis Vabariigi Valitsus heaks 13. juuni 2019. a istungil. Siseturvalisuse tagamise seisukohast on Eestile ka edaspidi oluline tagada **Schengeni ala tõrgeteta toimimine** ja **turvalisus**, mis on ka EL‑i strateegilise koostöökava üks prioriteete. Selleks, et **EL‑i välispiir** oleks igal pool ja igal ajal väga heal tasemel valvatud, on oluline leppida EL‑i tasandil kokku liidu välispiiri valvamise ühtne miinimumstandard. Lähiaastatel tuleb liikmesriikidel tegutseda selle nimel, et rakendada 2019. a kevadel kokku lepitud **piiri‑ ja rändehalduse ning julgeoleku valdkonna EL‑i infosüsteemide[[2]](#footnote-2) koostalitlusvõime pakett**. EL-i siseturvalisuse suurendamise seisukohalt on pikemas perspektiivis oluline jätkata infosüsteemide koostalitlusvõime arendamist nii sisejulgeoleku valdkonnas kui ka valdkondadeüleselt, hõlmates eelkõige ka justiits ja tolliinfosüsteeme. Meetmed on olulised, et **tõhustada võitlust** **nii rahapesu** kui **terrorismi ja terrorismi rahastamise vastu** ning **parandada EL-is pädevate asutuste vahelist infovahetust kuritegude ennetamisel, uurimisel ja tõkestamisel**. Samuti tuleb ka **EL-i tasandil liikuda** **laiapindse julgeolekäsitluse loomise suunas**, milles on eriti oluline keskenduda IKT‑riskide maandamisele, 5G võrkude turvalisuse tagamisele ning elutähtsate teenuste, sealhulgas sideteenuste, toimepidevuse tagamisele kriisiolukordades. Kindlasti muutuvad EL-i tasandil siseturvalisuse valdkonnas lähikümnendil üha olulisemaks **uute tehnoloogiate**, nagu tehisintellekt, asjade internet jm, **seonduvad ohud ja võimalused** ja **küberturvalisus.** Eesti huvides on leida EL tasandil lahendused, mis tagaksid tasakaalu isikuandmete kaitse ja õiguskaitseasutuste igapäevatööst tulenevate vajaduste vahel.**Rändepoliitika valdkonnas on Eesti eesmärk jätkata tööd tervikliku ja tasakaalustatud EL‑i rändepoliitika väljatöötamise nimel**. Ebaseadusliku rändega seotud küsimuste lahendamisel on tähtis teha koostööd rände päritolu‑ ja transiidiriikidega nende päritoluriigis, et vähendada rände algpõhjuseid ja tõhustada tagasisaatmispoliitikat. **Endiselt on Eestile eraldi prioriteet suuremahuliste IT‑süsteemide operatiivjuhtimise Euroopa ameti (eu‑LISA) arendamine, et tugevdada EL‑i suutlikkust IT‑projektide juhtimisel ning uute tehnoloogiate kasutuselevõtmisel vabadusel, õiglusel ja turvalisusel rajaneval alal.** Selle ameti tugevdamine aitab kaasa nii Eesti kui ka kogu EL‑i julgeoleku tagamisele. Eu‑LISA‑st võiks kujuneda EL‑i kompetentsikeskus, kes on suuteline pakkuma koostöös erasektoriga analüütilist tuge suuremahuliste IT‑arenduste sisu, tasuvuse, arhitektuuri ja turvalisuse kohta. Eesti soov on, et tulevikus hakataks eu‑Lisa peakontoris Tallinnas välja töötama valdkonnas olulisi uusi lahendusi. Samuti võiks ameti voliala laieneda praegusest vastutusalast väljapoole, et pakkuda asjakohast teenust ka teiste EL‑i poliitikavaldkondade, esmajoones justiits‑ ja tolliinfosüsteemide paremaks toimimiseks. 2019. aasta suvel alustas EL‑i Nõukogu esimesi arutelusid õiguskaitse ja sisejulgeoleku tuleviku teemal. Peetud arutelude järgi võib eeldada, et lähiaastate märksõnadeks kujunevad **infosüsteemide koostalitlusvõime rakendamine ja edasiarendamine; senisest suurema tähelepanu pööramine võimalustele, ent ka proovikividele, mis kaasnevad uute ja arenevate tehnoloogiatega, nagu tehisintellekt, viienda põlvkonna internet; jätkuv võitlus terrorismi ja nii raske kui ka organiseeritud kuritegevusega, küber‑ ja hübriidohtudega ning kõikehõlmava ja pikaajalise lahenduse leidmine rändevaldkonna teemadel.** Veel üheks tegevussuunaks tõotab kujuneda mitmesuguste ressursside (nt oskusteave, võimekused) senisest tõhusam kasutamine ja jagamine. |

Siseturvalisuse arengukava 2020–2030 panus ÜRO säästva arengu eesmärkide täitmisesse





|  |  |  |
| --- | --- | --- |
| **Säästva arengu eesmärk** | **Säästva arengu alaeesmärk** | **Siseturvalisuse arengukava panus** |
|  | **Tagada kõikidele vanuserühmadele hea tervis ja heaolu** | 3.4 Vähendada ennetustegevuse ja ravimise abil 2030. aastaks kolmandiku võrra mittenakkavatest haigustest tingitud enneaegsete surmade arvu ning edendada vaimset tervist ja heaolu. | Alameede 1.1. Terviklikum ja igaühe panusel põhinev ennetustöö turvalisuse tagamiseks. |
| 3.5 Tugevdada kahjulike sõltuvuste, sealhulgas narkootikumide kuritarvitamise ja suitsetamise ennetamist ja ravi. | Alameede 1.1. Terviklikum ja igaühe panusel põhinev ennetustöö turvalisuse tagamiseks. |
| 3.6 Vähendada 2020. aastaks poole võrra liiklusõnnetustes hukkunute ja vigastatute arvu. | Alameede 1.2. Vähem inimkannatanutega õnnetusi. |
| 3.9 Vähendada 2030. aastaks oluliselt ohtlikest kemikaalidest ning saastunud õhust, veest ja pinnasest põhjustatud surmade ja haigestumiste arvu. | Alameede 2.3. Reageerimine õnnetustele ja ohtudele. |
|  | **Tagada kõikidele kaasav ja õiglane kvaliteetne haridus ning elukestva õppe võimalused** | 4.3 Tagada, et 2030. aastaks on kõikidele naistele ja meestele võrdselt kättesaadav taskukohane ja kvaliteetne tehniline, kutse- ja kolmanda astme haridus, kaasa arvatud kõrgharidus. | Siseturvalisuse arengukava tegevussuund „Tark ja innovaatiline siseturvalisus“ panustab muuhulgas mitmekesise siseturvalisuse valdkonna hariduse pakkumisse, mis on kättesaadav kõikidele ühiskonnagruppidele. |
| 4.4 Suurendada 2030. aastaks oluliselt noorukite ja täiskasvanute arvu, kellel on tööhõives osalemiseks, inimväärse töö leidmiseks ja ettevõtlusega tegelemiseks vajalikud oskused, sealhulgas tehnilised ja kutseoskused. | Siseturvalisuse arengukava tegevussuund „Tark ja innovaatiline siseturvalisus“ loob ka mitmekülgseid võimalusi kutseoskuste omandamiseks. |
| 4.a Ehitada ja uuendada haridusasutusi, et muuta need lapsesõbralikuks, puudega inimeste vajadusi arvestavaks ja sootundlikuks ning tagada turvaline, vägivallatu, kaasav ja tõhus õpikeskkond kõikidele. | Alameede 1.1. Terviklikum ja igaühe panusel põhinev ennetustöö turvalisuse tagamiseks. |
|  | **Saavutada sooline võrdõiguslikkus ning suurendada naiste ja tütarlaste mõjuvõimu** | 5.2 Teha lõpp mistahes kujul esinevale naiste ja tütarlaste vastasele vägivallale avalikus ja erasektoris, sealhulgas inimkaubandusele ja seksuaalsele ning muul viisil ärakasutamisele. | Alameede 1.3. Vähem vägivalda.Alameede 3.2. Raske ja organiseeritud kuritegevuse vastane võitlus. |
|  | **Tagada kõikidele joogivesi ja kanalisatsioon ning veevarude säästev majandamine** | 6.3 Parandada 2030. aastaks vee kvaliteeti, vähendades saastamist, tehes lõpu keelatud kohtadesse prügi mahapanekule ja viies miinimumini ohtlike kemikaalide ja materjalide keskkonda heitmine, vähendades poole võrra puhastamata reovee kogust ja suurendades kogu maailmas oluliselt jäätmete ringlussevõttu ja ohutut taaskasutust. | Alameede 2.3. Reageerimine õnnetustele ja ohtudele. |
| 6.6 Kaitsta ja taastada 2020. aastaks veega seotud ökosüsteeme, sealhulgas mägesid, metsi, märgalasid, jõgesid, põhjaveekihte ja järvi. | Alameede 2.3. Reageerimine õnnetustele ja ohtudele. |
|  | **Toetada säästvat, kaasavat ja jätkusuutlikku majandusarengut ning tagada kõigile inimestele inimväärne töö** | 8.7 Võtta kohe tõhusaid meetmeid, et teha lõpp sunnitööle, kaasaegsele orjandusele ja inimkaubitsemisele, ning tagada lapstööjõu kasutamise kõige rängemate vormide, sealhulgas lapssõdurite värbamise ja kasutamise keelustamine ja väljajuurimine ning teha 2025. aastaks lõpp lapstööjõu kasutamisele mis tahes kujul. | Alameede 3.2. Raske ja organiseeritud kuritegevuse vastane võitlus. |
| 8.8 Kaitsta töötajate õigusi ning toetada ohutute ja turvaliste töötingimuste loomist kõikidele töötajatele, sealhulgas võõrtöötajatele, eelkõige naistele, ja ebakindlates töösuhetes olevatele töötajatele. | Alameede 4.1. Tasakaalustatud rändepoliitika. |
|  | **Ehitada vastupidav taristu, toetada kaasavat ja säästlikku industriali-seerimist ning innovatsiooni** | 9.5 Intensiivistada teadusuuringuid, suurendada tööstussektori tehnoloogilist suutlikkust kõikides riikides, eelkõige arenguriikides, ning ergutada innovatsiooni ja suurendada 2030. aastaks oluliselt teadusuuringute ja arendustegevusega tegelevate töötajate arvu miljoni elaniku kohta ning avaliku ja erasektori kulutusi teadusuuringutele ja arendustegevusele. | Alameede 5.2. Innovatsiooni ja tõenduspõhise poliitikakujundamise edendamine. |
|  | **Vähendada ebavõrdsust nii riikide sees kui ka nende vahel** | 10.7. Toetada inimeste distsiplineeritud, ohutut, korrapärast ja vastutustundlikku rännet ja liikuvust, sealhulgas planeeritud ja hästi hallatud rändepõhimõtete rakendamise abil. | Alameede 4.1. Tasakaalustatud rändepoliitika. |
|  | **Muuta linnad ja asulad kaasavaks, turvaliseks, vastupidavaks ja säästvaks** | 11.1 Tagada 2030. aastaks kõikidele piisav, turvaline ja taskukohane eluase ning põhiteenused ja moderniseerida räämas agulid. | Alameede 1.4. Turvalisem avalik ruum.Alameede 1.5. Kaitstum vara, ohutum keskkond. |
| 11.2 Tagada 2030. aastaks kõikidele turvalised, taskukohased, kättesaadavad ja säästvad transpordisüsteemid ja parandada liiklusohutust, eelkõige ühistranspordi osakaalu suurendamise abil ja pöörates rohkem tähelepanu ebasoodsas olukorras olevate inimeste, naiste, laste, puudega inimeste ja vanemate inimeste vajadustele. | Alameede 1.2. Vähem inimkannatanutega õnnetusi.Alameede 1.4. Turvalisem avalik ruum. |
| 11.4 Suurendada jõupingutusi maailma kultuuri- ja looduspärandi kaitsmiseks. | Alameede 2.3. Reageerimine õnnetustele ja ohtudele. |
| 11.5 Vähendada 2030. aastaks oluliselt suremust ja sellest mõjutatud inimeste arvu ning vähendada oluliselt loodusõnnetuste, sealhulgas veega seotud õnnetuste põhjustatud otsese majandusliku kahju osakaalu ülemaailmses sisemajanduse kogutoodangus, keskendudes vaeste ja ebasoodsas olukorras olevate inimeste kaitsmisele. | Alameede 1.2. Vähem inimkannatanutega õnnetusi.Alameede 2.3. Reageerimine õnnetustele ja ohtudele. |
| 11.7 Tagada 2030. aastaks eelkõige naistele ja lastele, vanematele inimestele ja puudega inimestele vaba juurdepääs turvalistele, kaasavatele ja ligipääsetavatele rohealadele ja avalikule ruumile. | Alameede 1.4. Turvalisem avalik ruum. |
| 11.a Toetada positiivseid majandus-, sotsiaal- ja keskkonnasuhteid linna-, äärelinna- ja maapiirkondade vahel, tugevdades riiklikku ja piirkondlikku arenguplaneerimist. | Alameede 1.4. Turvalisem avalik ruum. |
| 11.b Suurendada 2020. aastaks oluliselt linnade ja asulate arvu, võttes vastu ja rakendades integreeritud tegevuspoliitikaid ja kavasid, mille eesmärk on kaasamine, ressursitõhusus, kliimamuutuste leevendamine ja nendega kohanemine ning loodusõnnetustega toimetulemine, ning koostada ja rakendada kooskõlas loodusõnnetuse ohu vähendamise Sendai raamistikuga aastateks 2015-2030 terviklikke riskide ohjamise põhimõtteid kõikidel tasanditel. | Alameede 3.3. Kriisideks valmisolek ja nende lahendamine. |
|  | **Tagada säästev tarbimine ja tootmine** | 12.4 Saavutada 2020. aastaks kemikaalide ja kõikide jäätmete keskkonnaohutu käitlemine kooskõlas kokkulepitud rahvusvaheliste raamistikega kogu nende elutsükli jooksu ning vähendada oluliselt nende sattumist õhku, vette ja pinnasesse, et viia miinimumini nende negatiivne mõju inimtervisele ja keskkonnale. | Alameede 2.3. Reageerimine õnnetustele ja ohtudele. |
|  | **Võtta kiiresti meetmeid kliimamuutuste ja nende mõjuga võitlemiseks** | 13.1 Suurendada kõikide riikide vastupidavust kliimaga seotud ohtudele ja loodusõnnetustele ning nende suutlikkust kohaneda kliimamuutustega. | Alameede 2.3. Reageerimine õnnetustele ja ohtudele. |
| 13.2 Lülitada kliimamuutustega võitlemise meetmed riiklikesse tegevuspoliitikatesse, tegevuskavadesse ja planeerimisse. | Alameede 2.3. Reageerimine õnnetustele ja ohtudele. |
|  | **Toetada rahumeelseid ja kaasavaid ühiskondi, et saavutada säästev areng; tagada kõikidele õiguskaitse kättesaadavus ning luua kõikidel tasanditel tõhusad, vastutustundlikud ja kaasavad institutsioonid** | 16.1 Vähendada kõikjal oluliselt vägivalda mistahes kujul ja sellega seotud surmade arvu. | Alameede 1.3. Vähem vägivalda. |
| 16.2 Teha lõpp laste kuritarvitamisele ja ekspluateerimisele, lastega kaubitsemisele ning lastevastasele vägivallale ja laste piinamisele mistahes kujul. | Alameede 1.3. Vähem vägivalda.Alameede 3.2. Raske ja organiseeritud kuritegevuse vastane võitlus.Alameede 3.4. Piirihaldus. |
| 16.4 Vähendada 2030. aastaks oluliselt ebaseaduslikke raha- ja relvavooge, tõhustada varastatud varade sissenõudmist ja tagastamist ning võidelda mistahes vormis organiseeritud kuritegevusega. | Alameede 3.2. Raske ja organiseeritud kuritegevuse vastane võitlus.Alameede 3.4. Piirihaldus. |
| 16.5 Vähendada oluliselt korruptsiooni ning altkäemaksude andmist ja võtmist mistahes vormis. | Alameede 3.2. Raske ja organiseeritud kuritegevuse vastane võitlus. |
| 16.9 Anda 2030. aastaks kõikidele inimestele õiguslikult määratletud identiteet, sealhulgas registreerida kõik sünnid. | Alameede 4.2. Tasakaalustatud kodakondsuspoliitika.Alameede 4.3. Usaldusväärne ja turvaline identiteedi-halduspoliitka. |

1. <https://www.consilium.europa.eu/et/press/press-releases/2019/06/20/a-new-strategic-agenda-2019-2024/> [↑](#footnote-ref-1)
2. Schengeni infosüsteem (SIS), viisainfosüsteem (VIS), varjupaigataotlejate sõrmejälgede infosüsteem (Eurodac), riiki sisenemise ja riigist väljumise süsteem (EES), Euroopa reisiinfo ja reisilubade süsteem (ETIAS), Euroopa karistusregistrite infosüsteem kolmandate riikide kodanikele (ECRIS‑TCN). [↑](#footnote-ref-2)